Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 16

b) Ismeretlen nyelvi elemek, szövegek megfejtése 2 óra A nyelv változásai, új szavak, kifejezések (technika, argó, jövevényszók). Nyelvi elemek eltűnése, kopása (tájnyelv, archaikus kifejezések). Kontextuális jelentés, következtetés ismeretlen szöveg jelentésére. A tanulók szavakat, kifejezéseket gyűjtenek, amelyeket szerintük szüleik, nagyszüleik nem értenének. 18–19. századi magyar költők egy-egy verséből kiscsoportokban kiválogatják az ismeretlen vagy/és ma már nem használt szavakat, kifejezéseket. Átírják a versek szövegét mai, általuk használt nyelvre. Tudományos vagy szakmai szöveg idegen szavainak megfejtése a szövegkörnyezetből (gyógyszerhasználati utasítás, szakmai technológiai szöveg). A jelentés vázlatos körülírása, majd a valóságos definíció megtalálása csoportos feladat. Kulcskompetenciák Idegen nyelvi kommunikáció: a kulturális sokféleség tisztelete, nyelvi segédeszközök megfelelő használata, a nyelvek, kultúrák közötti kommunikáció iránti érdeklődés és kíváncsiság. Matematikai kompetencia: alapvető matematikai elvek és folyamatok alkalmazása az ismeretszerzésben és a problémák megoldásában.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes